Vika korjattu / Sammonlahden hyvinvointiasemalla on datakaapelivaurio – vastaanottotoimintaa ei pystytä tekemään

Vaurio korjattu, päivitetty 3.7.2024 klo 8.20:

Ulkopuolisen toimijan aiheuttama Sammonlahden hyvinvointiasemaa koskeva tietoliikennevika on saatu korjattua 2.7.2024 klo 21.45. Hyvinvointiaseman toiminta palautuu normaaliksi aamulla ja tietoliikennettä seurataan tehostetusti.

Pahoittelemme häiriöstä aiheuttunutta haittaa asiakkaillemme.

***

Tilannetietoa 2.7.2024 klo 13:
Tietoliikennekuidun katkeaminen aiheutui Sammonlahden hyvinvointiaseman viereisen työmaan toiminnasta, jossa kaivinkone katkaisi tietoliikenneyhteyden ennen klo 8:aa. Valokuitu on tietoliikenneoperaattorilla korjauksessa ja arvioitu korjausaika kestää joitakin tunteja. Häiriövaikutuksen kesto Sammonlahden hyvinvointiasemaan arvioidaan tämän päivän mittaiseksi.

***

Sammonlahden hyvinvointiasemalla on datakaapelivaurion vuoksi kaikki verkkoyhteydet alhaalla, eikä normaalia vastaanottotyötä pystytä tekemään.

Asiakkaisiin ollaan yhteydessä puhelimitse mahdollisimman pian hoidon järjestelyistä.

Vika on paikannettu tietoliikenneoperaattorin kuituyhteyteen. Korjauksen aikataulu ei ole varmistunut, mutta korjauksen toivotaan onnistuvan vielä tämän päivän aikana.

Pahoittelemme häiriöstä aiheutuvaa haittaa.

Päivitämme tätä tiedotetta lisätietojen myötä.